open-index/open-wikipedia-markdown huggingface dataset:
Volgas Bulgārija

**Volgas Bulgārija** bija protobulgāru valsts, kas pastāvēja no 7. līdz 13. gadsimtam Pievolgā, Volgas un Kamas upju sateces reģionā, mūsdienu Krievijas Federācijas Eiropas daļā.

## Etimoloģija

Kāda vispārpieņemta nosaukuma, šķiet, nav bijis. Avotos tā tiek dēvēta lielāko tiesu par "bulgāru zemi". Tā bija vēlīna vadonības sabiedrība, augstākā vara netika mantota, un nebija izveidojusies dinastija, kuras vārdā varētu valsti dēvēt, kā tas bija pieņemts citur. Tā kā daļa senbulgāru bija apmetušies arī Balkānos, lai kā atšķirtu, literatūrā pieņemts to dēvēt pēc lokalizācijas, par Volgas upes baseina valsti jeb Volgas Bulgāriju.

## Kultūras, ekonomikas un politikas kopsavilkums

Volgas senbulgāru zemes atradās Volgas un Kamas upju sateces baseinā. No ziemeļiem un austrumiem tās aptvēra nomadu mednieku ciltis, dienvidos – stepe, kur mita lopkopju pečeņegu ordas, bet rietumos – senkrievu kņazistes. Kā visas reģiona sentautas, arī senbulgāri maksāja meslus Hazāru kaganātam. Sākotnēji lopkopji nomadi, apmetušies mežu joslā, visai ātri bija pārorientējušies uz vietsēdību un zemkopību, bet ģeogrāfiskā atrašanās vieta – Volga kā tirdzniecības ceļš, ‒ veicināja amatniecības un tirdzniecības uzplaukumu.

## Ģeogrāfiskā atrašanās, administratīvais centrs, citi lielākie centri

Senbulgāru zemes atradās Volgas un Kamas satecē, kā arī Kamas upes baseinā, pamatā apdzīvojot upju ielejas. Galvaspilsēta Bulgāra atradās Volgas krastā, taču 11. gs. emīru rezidenci pārcēla dziļāk iekšzemē uz Biļaru, kas biežāk avotos dēvēta par Lielo pilsētu. Lielākās pilsētas bija Ošela, Suvara, Nohrata, taču tika dibinātas arī jaunas: Kazaņa, Kašana, Džuketava, Kremenčuka, Mardana un citas. Zeme bija blīvi apdzīvota – vairāk nekā 1000 pilsētu un nocietināto apmetņu.

## Izveidošanās cēloņi un iemesli

Senbulgāru ciltis jau bija visai zaudējušas iekšējās starpetniskās robežas, un veidojās aktīva saimniecība, savukārt no ārpuses pieauga Hazāru kaganāta un Volgas ūdensceļu izmantojošo vikingu karadraudžu spiediens – senbulgāru konsolidācija ap vienu centru kļuva par nepieciešamību. 9. gs. beigās elteberam Almušam (tjurku *Almış iltäbär*) visai viegli izdevās panākt, ka viņu ievēlē par hanu. Kā valsts veidošanās process noritējis, nav zināms.

## Attīstība

10.–11. gs. mijā Volgas Bulgārija jau bija visai klasiska viduslaiku valsts. Vēlīnā vadonības sabiedrība, kurā augstākā vara bija elteberam (11. gs. valdnieki sāka titulēties par emīriem) un valdnieka padomei, ko veidoja cilšu aristokrātijas pārstāvji. Bija izveidojusies jau ne visai sarežģīta administratīvās pārvaldes sistēma, vienota likumdošana un nodokļu iekasēšanas sistēma. Valdnieka varu nodrošināja pastāvīga karadraudze, bet kara gadījumā tika mobilizēti visi ieročus nest spējīgie vīrieši. Mazākās pilsētās un ciemos izpildvara bija vecāko padomju rokās. 10. gs. sākumā, lai nostiprinātu savas pozīcijas, Almušs lūdza Bagdādes kalīfu kļūt par tā sizerenu. Līdz ar to oficiālā reliģija kļuva islāms, kaut mazākā daļa pavalstnieku tā arī palika šamanisti.

## Atsauces

## Ārējās saites
Pusmaratons

right|300px|thumb|Ņujorkas pusmaratona skrējēji
**Pusmaratons** ir vieglatlētikas disciplīna — skriešana 21,0975 kilometrus garā distancē (puse no maratona), ko parasti skrien ārpus stadiona pa ielām un citiem ceļiem. Bieži vien pusmaratons notiek vienlaicīgi ar maratonu pa to pašu trasi tikai ar vēlāku startu, agrāku finišu vai saīsinātiem ceļa posmiem.

Pasaules rekordu pusmaratonā oficiāli atzīst *[[World Athletics]]* (agrāk — IAAF). Pusmaratona pasaules rekords vīriešiem ir 57:30, ko 2024. gada 27. oktobrī Valensijas pusmaratonā uzstādīja Jomifs Kejelča no Etiopijas. Savukārt pasaules rekords sievietēm ir 1.02:52, ko 2021. gada 24. oktobrī Valensijā uzstādīja Letesenbeta Gideja no Etiopijas. Šis rezultāts uzrādīts sacensībās, kur skrien abu dzimumu sportisti, taču atsevišķs rekords tiek reģistrēts arī sieviešu sacensībās, tas pieder Peresai Džepčirčirai no Kenijas un ir 1:05:16 (uzstādīts 2020. gada 17. oktobrī pasaules čempionātā pusmaratonā Gdiņā).

Latvijas rekords vīriešiem ir 1.04:23, pieder Dmitrijam Serjoginam (uzstādīts 05.02.2023. Spānijas pilsētā Almerijā). Savukārt Latvijas rekords sievietēm ir 1:08:43, pieder Jeļenai Prokopčukai (uzstādīts 07.10.2001. Bristolē, Apvienotajā Karalistē).  Ņūkāslā J. Prokopčuka distanci ir veikusi arī ātrāk (1.08:07), bet tas netika atzīts par Latvijas rekordu, jo distancē augstumu starpība pārsniegusi noteikumos pieļaujamo normu. 

## Atsauces

## Ārējās saites
Adils Rāmī

**Adils Rāmī** (; dzimis ) ir Francijas futbolists, aizsargs, Francijas futbola izlases dalībnieks.

Francijas futbola izlases sastāvā Rāmī uzvarēja 2018. gada FIFA Pasaules kausā.

## Sasniegumi
**Lille**

* Francijas 1. līga: 2010—11
* Coupe de France: 2010—11

**Sevilla**

* UEFA Eiropas līga: 2015—16

**Francija**

* FIFA Pasaules kauss: 2018

## Ārējās saites
Džibrils Sidibē

**Džibrils Sidibē** (; dzimis ) ir Francijas futbolists, aizsargs, Francijas futbola izlases dalībnieks. Kopš 2024. gada spēlē Sidibē spēlē Francijas 1. līgas komandā *[[Toulouse FC|Toulouse]]*.

## Sasniegumi
**Monaco**

* Francijas 1. līga: 2016—17
**AEK Athens**

* Grieķijas Superlīga: 2022—23
* Grieķijas kauss: 2022—23

**Francija**

* FIFA Pasaules kauss: 2018

## Ārējās saites
Saules vainags

right|thumb|280px|Saules vainags pilna aptumsuma laikā.

**Saules vainags** ir virs hromosfēras esošais Saules atmosfēras ārējais slānis, kur temperatūra pieaug 100 reizes. Saules vainaga augšējā robeža nav precīzi nosakāma, jo tā blīvums samazinās pakāpeniski, līdz viela izkliedējas kosmosā (t.s. Saules vējš). Zeme līdz ar citām planētām atrodas vainaga iekšpusē. Saules lielā spožuma dēļ Saules vainags parasti nav novērojams. Tikai pilna Saules aptumsuma laikā tas ir novērojams kā pērļaini sudrabota blāzma. Tur, kur vainags saskaras ar hromosfēru, tas ir samēra spožs, bet tālāk vainaga intensitāte zūd. Vainaga optiskais izstarojums ir izsekojams 10—20 Saules rādiusu t.i. desmitiem miljonu kilometru attālumā un saplūst ar zodiakālās gaismas efektu. Vēl Saules vainagā ir saskatāmi atsevišķi stari, loki, vēdekļi u.c. veidojumi. Tāpat, Saules vainagā novērojamas protuberances — milzīgi salīdzinoši aukstas plazmas veidojumi, kuru lielums mērāms daudzos tūkstošos kilometru. To augstums var sasniegt 30 000 kilometru, bet garums pat vairākus simtus tūkstošu. Lielākā novērotā protuberance (1997. gadā) bija 350 000 kilometru gara.

Vainaga temperatūra ir ap 1 000 000°K. Turklāt, no hromosfēras tā pieaug līdz 2 000 000°K apmēram 70 000 km attālumā no Saules redzamās virsmas, bet pēc tam sāk samazināties un pie Zemes orbītas jau sasniedz 100 000°K.

Lai Saules vainagu varētu novērot bez aptumsumu palīdzības, tiek lietots bezaptumsuma koronogrāfs. Vainaga izstarojums pamatā notiek ultravioletā un rentgenstarojuma diapazonā, kas netiek cauri Zemes atmosfērai, tāpēc liela vērība tiek pievērsta saules vainaga pētīšanai ar kosmisko aparātu palīdzību.

## Atsauces
Saules plankumi

thumb|right|280px|Saules plankumi.
**Saules plankumi** ir tumši apgabali uz Saules virsmas, kuru temperatūra ir pazemināta par 1500 K, salīdzinot ar apkārtējiem fotosfēras apgabaliem. Tie no Zemes ir novērojami uz Saules diska (ar optisku iekārtu palīdzību, bet lielu plankumu gadījumā arī ar neapbruņotu aci) tumšu plankumu veidā. Saules plankumi ir apgabali fotosfērā, no kuriem iziet spēcīgi (līdz dažiem tūkstošiem gausu) magnētiskie lauki. Fotosfēras aptumšošanos plankumu apgabalos izraisa magnētiskie lauki, kas apslāpē vielas konvektīvās kustības, kā rezultātā šeit samazinās siltumenerģijas plūsmu pārnese. 

Plankumu skaits uz Saules (un ar to saistītais Volfa skaitlis) ir viens no galvenajiem Saules magnētiskās aktivitātes rādītājiem.

Daudz aukstākajās zvaigznēs (K klases un aukstākās) ir konstatējami plankumi, kas daudzkārt pārsniedz Saules plankumu izmērus.

## Cikliskums
Saules cikls ir saistīts ar plankumu parādīšanās biežumu, to aktivitāti un pastāvēšanas ilgumu. Viens cikls aptver aptuveni 11 gadus. Saules aktivitātes minimuma periodos plankumu uz tās ir maz vai pat vispār nav. Tajā pat laikā maksimuma periodos var būt vienlaicīgi novērojami vairāki simti plakumu. Katra cikla beigās Saules magnētiskā lauka polaritāte mainās uz pretējo. Tāpēc pareizi būtu runāt par 22 gadu Saules ciklu.
thumb|right|300px|Saules aktivitātes rekonstrukcija 11 000 gadu periodā.

### Cikla garums
Kaut arī vidēji Saules aktivitāte ilgst ap 11 gadiem, ir arī no 9 līdz 14 gadu gari cikli. Arī cikla vidējā vērtība mainās gadsimtu gaitā. Tā 20. gadsimtā cikla vidējā vērtība bija 10,2 gadi.

Nepastāvīga ir arī cikla forma. Šveiciešu astronoms Makss Valdmejers apgalvoja, ka pāreja no Saules aktivitātes minimuma uz maksimumu notiek par tik ātrāk, par cik vairāk ir reģistrēts Saules plankumu skaits šajā ciklā (t.s. "Valdmejera likums").

### Cikla sākums un beigas
Agrāk par cikla sākumu uzskatīja Saules aktivitātes minimuma punktu. Pateicoties mūsdienu mērījumu metodēm kļuva iespējams noteikt Saules magnētiskā lauka polaritāti, tāpēc pašlaik par cikla sākumu tiek uzskatīts plankumu polaritātes maiņas brīdis.

Ciklu numerāciju ieteica R. Volfs. Saskaņā ar šo numerāciju pirmais cikls sākās 1749. gadā. 2009. gadā sākās 24. Saules aktivitātes cikls.

Bez 11 gadu cikla ir arī Saules plankumu maksimālā skaita maiņas 100 gadu periodiskums ("gadsimta cikls"). Šī cikla pēdējie minimumi varēja būt ap 1800—1840 un 1890—1920 gadiem. Ir minējumi, ka būtu iespējami arī vēl ilgāku periodu cikli.

## Atsauces
Tomā Lemārs

**Tomā Lemārs** (; dzimis ) ir Francijas futbolists, pussargs, Francijas futbola izlases dalībnieks. Kopš 2025. gada spēlē La Liga klubā *[[Girona FC|Girona]]*, kas viņu īrē no Madrides "''Atletico''".

## Sasniegumi
**Monaco**

* Francijas 1. līga: 2016—17

**Atlético Madrid**

* La Liga: 2020—21
* UEFA Superkauss: 2018

**Francija**

* FIFA Pasaules kauss: 2018

## Ārējās saites
Benžamēns Pavārs

**Benžamēns Pavārs** (, dzimis ) ir Francijas futbolists, aizsargs, Francijas futbola izlases dalībnieks. Kopš 2025. gada spēlē Francijas 1. līgas komandā Marseļas "Olympique", kas viņu īrē no *[[Internazionale]]*.

Francijas izlasē debitēja  draudzības spēlē pret Velsu. Izlases sastāvā piedalījās 2018. gada FIFA Pasaules kausa finālturnīrā. Bija komandas sākumsastāvā visās turnīra spēlēs, izņemot pret Dāniju, un kļuva par pasaules čempionu. Guva vārtus spēlē pret Argentīnu, kas vēlāk tika atzīti par turnīra labākajiem vārtiem.
Bija arī komandas sastāvā 2022. gada FIFA Pasaules kausa finālturnīrā, kā arī 2020. un 2024. gada Eiropas čempionātā.
## Sasniegumi
**VfB Stuttgart**

* Vācijas 2. Bundeslīga: 2016—17

**Bayern Munich**

* Vācijas Bundeslīga: 2019—20, 2020—21, 2021—22, 2022—23
* DFB Pokal: 2019—20
* DFL-Supercup: 2020, 2021, 2022
* UEFA Čempionu līga: 2019—20
* UEFA Superkauss: 2020
* FIFA Klubu Pasaules kauss: 2020
**Internazionale**

* Itālijas čempionāts / A sērija: 2023—24
* Supercoppa Italiana: 2023
* UEFA Čempionu līga finālists: 2024–25

**Francija**

* FIFA Pasaules kauss: 2018
*FIFA Pasaules kauss: finālists 2022
* UEFA Nāciju līga trešā vieta:2024—2025

## Atsauces

## Ārējās saites
Hromosfēra

right|thumb|250px|Saules attēls Hα spektrālajā līnijā.
**Hromosfēra** (no sengr. χρομα — krāsa; σφαίρα — sfēra) ir relatīvi plāns slānis (10 000 km) virs fotosfēras. Hromosfēra ir visai viegli novērojama pilna Saules aptumsuma laikā kā sārta josla ap aptumšoto Saules disku. Hromosfērā notiek t.s. Saules uzliesmojumi — pēkšņi, visai īslaicīgi procesi, kuru laikā pastiprināti intensīvi tiek izstarots rentgenstarojums, ultravioletais starojums, radiostarojums un dažreiz pat redzamā gaisma. Hromosfērā atrodas arī protuberanču pamatnes.

## Saules hromosfēra
Šīs Saules atmosfēras daļas nosaukums ir saistīts ar tās sarkanīgo krāsu, jo tās redzamajā spektra daļā dominē sarkanā H-alfa ūdeņraža izstarotā līnija. Hromosfēras augšējai robežai nav izteikti gludas virsmas, no tās pastāvīgi nāk ārā karsti izvirdumi, ko sauc par spīkulām (tādēļ 19. gadsimta beigās itāļu astronoms Anželo Sekki, novērojot hromosfēru teleskopā, salīdzināja to ar degošu prēriju).

### Iedalījums
Hromosfēras temperatūra ar augstumu palielinās no 4000 līdz 15 000°K. Hromosfēru ir pieņemts iedalīt divās zonās:
* apakšējā hromosfēra — plešas apmēram līdz 1500 km, sastāv no neitrālā ūdeņraža, tās spektrā ir liels vāju spektrālo līniju daudzums;
* augšējā hromosfēra — veidojas no atsevišķām spīkulām, kas no apakšējās hromosfēras tiek izmestas apmēram 10 000 km. augstumā un atdalīta ar retinātāku gāzi. Tās temperatūra ir augstāka, nekā apakšējai hromosfērai, ūdeņradis atrodas pārsvarā jonizētā stāvoklī, spektrā redzamas ūdeņraža, hēlija un kalcija līnijas.

### Pētīšana
Saules hromosfēras blīvums ir neliels, tāpēc tās spožums ir nepietiekams, lai to novērotu parastos apstākļos. Bet pilna Saules aptumsuma laikā, kad Mēness aizsedz spožo fotosfēru, virs tās izvietotā hromosfēra kļūst redzama. To var novērot jebkurā laikā ar speciālu optisku filtru palīdzību. Lai novērotu dažādas specifiskas Saules hromosfēras struktūras vislabāk noder filtrs, kas laiž cauri kādu spilgtu hromosfēras izstarotu gaismas spektra līniju. Kā jau iepriekš minēts, vispirms jau tā ir sarkanā H-alfa (Hα) līnija no Balmera sērijas ar viļņa garumu 656,3 nm, kas Saules uzņēmumam dod sarkanīgu nokrāsu. Tāpat plaši tiek lietoti divi jonizētā kalcija violeto Fraunhofera līniju filtri, kas Saules uzņēmumiem dod zilganu nokrāsu. Tās ir Ca II K (393,4 nm) un Ca II H (396,8 nm) līnijas. Galvenās hromosfēras struktūras, kas ir redzamas šajās līnijās, ir:
* Hromosfēras tīkls, kas klāj visu Saules virsmu un sastāv no līnijām, kas aptver 30 000 km lielas supergranulācijas šūnas. Tas vislabāk ir redzams spektrālajā līnijā Hα un Ca II K[2].
* Flokulas, gaiši mākoņveida veidojumi, visbiežāk saistīti ar spēcīga magnētiskā lauka rajoniem — aktīviem apgabaliem, bieži izvietojas ap Saules plankumiem. Vislabāk vērojamas spektrālajā līnijā Hα.
* Šķiedras un šķiedriņas (fibrillas) — dažāda platuma un garuma tumšas līnijas, tāpat kā flokulas, ir novērojamas aktīvos apgabalos un vislabāk redzamas spektrālajā līnijā Hα.

## Zvaigžņu hromosfēra
Hromosfēra ir ne tikai Saulei, bet arī citām zvaigznēm. Taču to novērošana ir saistīta ar daudz lielākām grūtībām, nekā Saules hromosfēras novērošana.

## Atsauces
Galaktikas halo

right|thumb|250px|Galaktika NGC 5866 ar izgaismoto galaktiskā halo daļu.
**Galaktikas halo** ir galaktikas neredzamais komponents, tās sfēriskās apakšsistēmas pamatdaļa. Galaktikas halo ir sfēriska forma un tā izplatās aiz galaktikas redzamās daļas. Kopumā tas sastāv no karstas retinātas gāzes, zvaigznēm un tumšās matērijas, kas sastāda galaktikas pamatmasu. Tiek uzskatīts, ka ka halo nav viendabīgs, bet sastāv no trim apakšsistēmām: resnā diska, paša halo un akrēcijas halo (vēl saukta par vainagu).
Robeža starp galaktikas halo oreolu un pamatgalaktiku viskrasāk izpaužas spirāliskajās galaktikās, kur oreola sfēriskā forma kontrastē ar plakano galaktikas disku. Eliptiskajās galaktikās nav krasas pārejas starp galaktiku un tās halo.

Piena Ceļa galaktikas halo diametrs ir ap 165 000 gaismas gadu, pie tam pašas galaktikas diametrs ir ap 100 000 gaismas gadu.
Branas pils

**Branas pils** () ir pils Branā, Rumānijā. Rumānijas nacionālais piemineklis. Atrodas uz robežas starp Transilvāniju un Valahiju.

Pazīstama kā "Drakulas pils", lai arī tā ir tikai viena no daudzām pilīm, kas tiek saistītas ar Brema Stokera romāna "Drakula" galveno varoni. Nav arī apliecināts, ka Stokers zinājis par šo pili. Mūsdienās pilī iekārtots muzejs, kurā apskatāmas karalienes Marijas kolekcionētie mākslas darbi un mēbeles.

## Ārējās saites
Agriza

**Agriza** (, ) ir pilsēta Tatarstānā Krievijas Federācijā. Agrizas rajona administratīvais centrs. 2017. gadā pilsētā dzīvoja 19,7 tūkstoši iedzīvotāju. No tiem 59% bija tatāri, 25% — krievi un 8% — marieši. Pilsēta atrodas 306 km uz austrumiem no Kazaņas un 36 km uz dienvidiem no Iževskas. Dibināta 1646. gadā, pilsētas statuss kopš 1938. gada.

## Atsauces

## Ārējās saites
Latintrādes banka

**Akciju sabiedrība «Latintrādes banka»** bija Latvijas banka. Dibināta 1992. gadā ar nosaukumu «Latintreid-Banka», 1995. gadā tai tika anulēta licence.

## Vēsture
Banka tika dibināta  ar nosaukumu «Latintreid-Banka».  banka mainīja nosaukumu uz «Latintrādes banka».

 tika apturēta bankas darbība, jo tā vairākas dienas nespēja izmaksāt līdzekļus noguldītājiem. Bankas problēmu cēlonis bija tas, ka lielākā daļa kredītu tika izsniegti vienam no akcionāriem, kurš tos nespēja atdot, jo nespēja realizēt par aizdoto naudu iegādātos apavus. 2. maijā Saimnieciskā tiesa pasludināja bankas maksātnespēju.

Bankas slēgšana sabiedrībā tika uztverta kā pārsteigums, jo tajā tobrīd strādāja vairāki Latvijā pazīstami cilvēki: bijušais enerģētikas ministrs Auseklis Lazdiņš, bijušais tieslietu ministrs Viktors Skudra, bijušais finanšu ministrs Elmārs Siliņš, bijušie Finanšu ministrijas darbinieki Nellija Jermoļicka un Guntis Urlovskis, kā arī Nikolajs Neilands un Viktors Kalnbērzs. Viens no «Latintrādes bankas» noguldītājiem bija Raimonds Pauls.

## Atsauces
Teodors Lakšēvics

**Teodors Lakšēvics** (—) bija latviešu gleznotājs.

## Biogrāfija
Dzimis 1911. gada 12. augustā Rīgā, bet bērnību pavadījis Sibīrijā, Petropavlovskā, kur darba gaitu un politiskās pārliecības dēļ bija devies viņa tēvs, kurš bija tiltu inženieris. Ģimenē bija daudz bērnu, bet kad Teodoram bija 7 gadi, viņš zaudēja tēvu. 20. gadu sākumā māte ar bērniem atgriezās Latvijā un apmetās uz dzīvi Kuldīgā.

Kuldīgā sācis nodarboties ar mākslu, īpaši ar grafiku. No 1936. līdz 1939. gadam mācījies Rīgas mākslas un daiļamatniecības vidusskolā, kā arī glezniecību pie Jēkaba Bīnes. Piedaloties izstādē Jelgavā, guvis pirmo atzinību.

Bijis aktīvi iesaistījies padomju dzīves organizēšanā, Otrā Pasaules kara laikā iestājies Latviešu strēlnieku gvardes divīzijā. Pēc kara bijis Kuldīgas kultūras dzīves organizators, turpinājis māksliniecisko darbību, strādājot linogriezuma un oforta tehnikā, ilustrējis grāmatas.

1960. gadā uzņemts LPSR Mākslinieku savienībā, 1965. gadā rīko pirmo izstādi, 1971. gadā otro. Darbojies īpašā paša izveidotā temperas-vaska tehnikā radot melnbaltus darbus.

Darbos galvenokārt ainavas, Kurzemes daba, zvejnieku ciemi. 1968. gadā apceļojis Vidusāziju.

Miris 1989. gada 25. februārī, apglabāts Rīgas Meža kapos.

## Atsauces
Florians Tovēns

**Florians Tovēns** (; dzimis ) ir Francijas futbolists, pussargs, Francijas futbola izlases dalībnieks. Kopš 2025. gada Tovēns spēlē Francijas 1. līgas komandā *[[RC Lens|Lens]]*.

## Sasniegumi
**Bastia**

* Francijas 2. līga: 2011—12
**Tigres UANL**

* Liga MX: Clausura 2023

**Francija**

* FIFA U-20 Pasaules kauss: 2013
* FIFA Pasaules kauss: 2018

## Ārējās saites
Lukass Ernandess

**Lukass Ernandess** (; dzimis ) ir Francijas futbolists, aizsargs, Francijas futbola izlases dalībnieks. Kopš 2023. gada Ernandess pārstāv Francijas ''Ligue 1'' līgas komandu ''Paris Saint-Germain''.

## Sasniegumi
**Atlético Madrid**

* UEFA Eiropas līga: 2017—18
* UEFA Superkauss: 2018

**Bayern Munich**

* Vācijas Bundeslīga: 2019—20, 2020—21, 2021—22, 2022—23
* DFB Pokal: 2019—20
* DFL Supercup: 2020, 2022
* UEFA Čempionu līga: 2019—20
* UEFA Superkauss: 2020
* FIFA Klubu Pasaules kauss: 2020
**Paris Saint-Germain**

* Francijas futbola 1. līga: 2023—24
* Francijas kauss: 2023—24
* Trophée des Champions: 2023, 2024
* UEFA Čempionu līga: 2024—2025 
* UEFA Superkauss: 2025

**Francija**

* FIFA Pasaules kauss: 2018
*FIFA Pasaules kauss: finālists 2022
*UEFA Nāciju līga: 2020—21, trešā vieta:2024—2025

## Atsauces

## Ārējās saites
Rubens Loftuss-Čīks

**Rubens Ira Loftuss-Čīks** (; dzimis ) ir Anglijas futbolists, pussargs, Anglijas futbola izlases dalībnieks. Kopš 2023. gada viņš spēlē Itālijas A sērijas komandā ''AC Milan''.

Anglijas futbola izlases sastāvā piedalījies 2018. gada FIFA Pasaules kausā.

## Sasniegumi
**Chelsea**

* Anglijas Premjerlīga: 2016—17
* UEFA Eiropas līga: 2018—19
* UEFA Superkauss: 2021

**AC Milan**

* Supercoppa Italiana: 2024
## Atsauces

## Ārējās saites
Rubens Diašs

**Rubens Diašs** (; dzimis ) ir Portugāles futbolists, aizsargs, Portugāles futbola izlases dalībnieks. Kopš 2020. gada Diašs spēlē Anglijas Premjerlīgas kluba ''Manchester City'' sastāvā.

## Sasniegumi
**Benfica**

* Portugāles Premjerlīga: 2018—19
  
**Manchester City**

*Anglijas Premjerlīga: 2020-21, 2021—22, 2022—23, 2023—24
* FA kauss:  2022—23
* FA Community Shield: 2024
* UEFA Čempionu Līga: 2022—23; finālists:2020-21
* UEFA Superkauss: 2023
* FIFA Klubu Pasaules kauss: 2023
**Portugāle**

* UEFA Nāciju līga: 2018—19, 2024—25
## Atsauces

## Ārējās saites
Dodekanesa

**Dodekanesa** (, *Dodekánisa*,  — ‘divpadsmit salas’) ir vairāku salu kopējs nosaukums Egejas jūras dienvidos, līdz 2011. gadam Dodekanesas prefektūra bija viena no Grieķijas prefektūrām. Tagad tā ir daļa no Dienvidegejas perifērijas. Sīkāk dalās 4 reģionālās vienībās. Tās administratīvais centrs bija Roda.

## Lielākās salas

Dodekanesu veido 15 lielākas salas un vairāk nekā 150 mazāku salu, kas ir daļa no Dienvidsporādu salām. Lielākā sala ir Roda. Citas prāvas salas ir Karpata, Kosa, Kalimna, Astipaleja, Lera, Kasa, Sime, Tila, Nisira, Patma un Halke.

## Vēsture
thumb|300px|Dodekanesa kā Osmaņu impērijas Arhipelāga vilājeta dienvidu daļa (1881) 
Līdz Grieķu—persiešu kariem Dodekanesas salas bija anektējusi Senā Persija, pēc tam tās pievienojās Atēnu vadītajai Dēlas savienībai. Pēc Peloponēsas kara  404. gadā Roda kļuva par neatkarīgu valsti, bet vēlāk nokļuva Maķedonijas atkarībā. 3. gadsimts p.m.ē. bija Rodas uzplaukuma laiks, kad  pie Rodas ostas uzcēla milzīgu Saules dieva Hēlija statuju, kas kļuva pazīstama kā Rodas koloss.

164. gadā p.m.ē. Roda kļuva par Senās Romas lielvalsts sabiedroto, bet m.ē. 293. gadā par Salu provinces () centru, vēlāk par Austrumromas impērijas daļu (395—1309).
1306. gadā Rodas salu ieguva Hospitāliešu ordenis, kas līdz 1522. gadam aizsargājās pret Osmaņu impērijas ekspansiju.
Pēc Dodekanesas aneksijas salām Osmaņu Arhipelāga vilājeta ietvaros bija pašpārvalde, kuru pēc 1867. gada sāka ierobežot. Itālijas kara laikā pret Osmaņu impēriju 1912. gadā arhipelāgs pasludināja neatkarīgu Egejas jūras konfederāciju (*Πολιτεία του Αιγαίου*), kuru okupēja Itālijas karaspēks. Līdz 1943. gadam salas sauca par "Itālijas Egejas jūras salām" (*Isole italiane dell’Egeo*). Itāļi pārveidoja salu infrastruktūru un padarīja itāļu valodu par obligātu valodu.

Otrā pasaules kara laikā no 1943. gada novembra līdz 1945. gada maijā salas okupēja vācu karaspēks, pēc tam tās atradās britu militārajā pārvaldībā līdz 1947. gadam. Saskaņā ar 1946. gada Parīzes miera konferences līgumiem Itālija 1947. gada 15. septembrī arhipelāgu atdeva Grieķijai. 1948. gada 7. martā notika atkalapvienošanās ar Grieķiju.
Niks Poups

**Niks Poups** (; dzimis ) ir Anglijas futbolists, vārtsargs, Anglijas futbola izlases dalībnieks. Kopš 2022. gada spēlē Anglijas Premjerlīgas kluba ''Newcastle United'' sastāvā.

Bijis Anglijas futbola izlases sastāvā 2018. gada FIFA Pasaules kausam.

## Sasnieugmi
**Newcastle United**
*Anglijas Līgas kauss: 2024–25
**Individuālie sasniegumi**

* ''Burnley'' gada labākais spēlētājs: 2017—18, 2019—20

## Atsauces

## Ārējās saites
Mariu Rui

**Mariu Rui** (; dzimis ) ir Portugāles futbolists, aizsargs, Portugāles futbola izlases dalībnieks. Kopš 2018. gada spēlē Serie A kluba SSC Napoli sastāvā.

## Sasniegumi
**Napoli**

* Itālijas A sērija:2022—2023
* Coppa Italia: 2019—20

**Portugāle**

* UEFA Nāciju līga: 2018—19

## Ārējās saites
Kosovas neatkarības deklarācija

**2008. gada [[Kosova]]s neatkarības deklarāciju**  pieņēma Kosovas parlaments (Kosovas asambleja).

No 120 parlamenta locekļiem sēdi par neatkarības deklarācijas pieņemšanu apmeklēja 109 locekļi, kas vienbalsīgi pieņēma deklarāciju. Sēdi boikotēja visi 11 Kosovas serbu minoritātes pārstāvji. Šo pieņemto neatkarības deklarāciju vairākas valstis tā arī nav atzinušas. Starptautiskajai tiesai tika iesniegts lūgums izskatīt, vai vienpusēji pieņemtā neatkarības deklarācija nav tiesību pārkāpums. Tiesa nolēma, ka tas tā nav. 2013. gadā tika pieņemta Briseles vienošanās, kas paredz abu valstu (Kosovas un Serbijas) attiecību normalizēšanos.

## Skatīt arī
* Kosovas starptautiskā atzīšana
Dubaijas starptautiskā lidosta

**Dubaijas Starptautiskā lidosta** (IATA: **DXB**, ICAO: **OMDB,** ) ir galvenā starptautiskā lidosta, kas apkalpo Dubaiju, pilsētu Apvienotajos Arābu Emirātos un ir pasaules lielākā lidosta starptautisko pasažieru pārvadājumu kategorijā, trešā lielākā vietējo pasažieru pārvadājumu kategorijā, sestā lielākā kravas transporta kategorijā, kā arī lidosta ar vislielāko *[[Airbus A380]]* un *[[Boeing 777]]* satiksmi. Tā darbojas ar diviem skrejceļiem. 2017. gadā DXB reģistrēti 88 miljoni pasažieru, 2,65 miljoni tonnu kravas un 409 493 lidojumu. Lidosta atrodas *[[Al Garhoud]]* rajonā, 4,6 kilometrus uz austrumiem no Dubaijas un aizņem 2900 hektāru lielu teritoriju. Lidostas termināls 3 ir otra lielākā ēka pasaulē un lielākais lidostas termināls pasaulē.

Lidostu apkalpo *[[Dubai Airports Company]]*, un tā ir starptautisko lidsabiedrību ''Emirates'' un *[[flydubai]]* galvenā bāze. Lidosta ir lielākā lidsabiedrību bāze Tuvajos Austrumos. Lidosta nodrošina 51% no visiem pasažieru pārvadājumiem. Lidosta ir arī lētās lidsabiedrības *flydubai,* kas apkalpo 13% pasažieru un 25% lidojumu lidostā, bāze. Lidostā uzturas aptuveni 90 miljoni pasažieru gadā. No 2016. gada janvāra lidosta nodrošina vairāk nekā 7700 lidojumu nedēļā uz vairāk nekā 270 vietām visos apdzīvotajos kontinentos, kurus veic 140 lidsabiedrības.

Lidosta sniedz nozīmīgu ieduldījumu Dubaijas ekonomikā, jo tajā strādā vairāk nekā 90 000 cilvēku, un tā netieši atbalsta aptuveni 400 000 dažādu darbavietu, dodot vairāk nekā 26,7 miljardus ASV dolāru lielu ieguldījumu ekonomikā, kas veido apmēram 27 procentus no Dubaijas IKP un 21% no darbavietām Dubaijā. Paredzams, ka līdz 2020. gadam aviācijas nozares ekonomiskais ieguldījums Dubaijā pieaugs līdz pat 37,5% no pilsētas IKP, un līdz 2030. gadam aviācijas ekonomiskā vērtība pieaugs līdz 88,1 miljardam un nodrošinās 1,95 miljonus darba vietu Dubaijā (44,7% no IKP un 35,1% no kopējā nodarbinātības līmeņa).

## Vēsture
Dubaijas civilās aviācijas vēsture sākās 1937. gada jūlijā, kad tika noslēgts līgums par bāzi ''Imperial Airways'' hidroplāniem ar nomas maksu 440 rūpijas mēnesī — tas ietvēra arī apsardzes algas. *Imperial Airways* lidmašīnas veica reisus reizi nedēļā, lidojot uz austrumiem līdz Karači un uz rietumiem līdz Sauthemptonai Anglijā. Līdz 1938. gada februārim tika veikti četri lidojumi nedēļā. 20. gadsimta 40. gados lidojumi no Dubaijas tika veikti ar hidroplāniem, ko apkalpo *[[British Overseas Airways Corporation]]* (BOAC).

## Atsauces
UPS Airlines lidojums 6

**''UPS Airlines'' lidojums 6** bija kravas lidojums, ko veica *[[UPS Airlines]]*. 2010. gada 3. septembrī lidmašīnā *[[Boeing 747|Boeing 747-400F]]*, kam bija jāveic lidojums no Dubaijas starptautiskās lidostas uz Ķelnes/Bonnas lidostu, lidojuma laikā notika ugunsgrēks. Lidmašīna neilgi pēc izlidošanas no Dubaijas Starptautiskās lidostas devās atpakaļ, pilotiem ziņojot par dūmiem pilotu kabīnē, taču lidaparāts avarēja, dzīvību zaudējot abiem apkalpes locekļiem.

Tā bija pirmā *UPS Airlines* avārija ar nāvējošu iznākumu. Avārijas dēļ tika uzlabotas ārkārtas procedūras un aprīkojums, kas aizsargā pilotu kabīni no dūmiem.
## Ārējās saites
** "GCAA Announces the Preliminary Report on the ACCIDENT INVOLVING UPS6 Boeing 747 – 400 on 3rd September, 2010" ." – September 5, 2010
* ["B744 Freighter crash after onboard fire indication, Dubai, 3 Sep 10 – Preliminary Report Issued"](http://www.skybrary.aero/index.php/B744,_en_route,_Persian_Gulf,_2010_(AW_FIRE))
Līkņu modelēšana

**Līknes modelēšana** ir 3D modelēšanas metode, kas balstās uz līknēm, lai ģenerētu virsmas ģeometriju, līknes, kuras tiek ietekmētas, izmantojot masas kontroles punktus. Līkņu modelēšana var būt parametriska (balstās uz ģeometriskiem un funkciju parametriem) vai brīvas formas (skatīt Brīvformu virsmas modelēšana ), un tā var balstīties uz NURBS, lai aprakstītu virsmas formas.

## Īsa vēsture
Dažādu veidu līknes un virsmas/gabali (Bézier, NURBS u.t.t.) tika izmantoti datografikā pirms vēl ģeometriskie objekti (Mesh) tika izstrādāti. Tā kā agrāk atmiņa bija dārgāka nekā tagad, līknes piedāvāja kompaktāku veidu kā reprezentēt kompleksas formas. Pat tagad, tās ir bieži sastopamas datorizētajā projektēšanā un citās tehniski orientētās grafikas lietotnēs, kur tās palīdz precīzēt līknes formu.Tādēļ, importējot datus no šādām lietonēm, būs nepieciešama iespēja šīs līknes reprezentēt - pat gadījumos, kad līknes tiek konvertētas uz ģeometrisku objektu, pirms materiālu un tekstūru pievienošanas. 

## Līkņu modelēšanas nākotne
Kaut arī līkņu modelēšana ir noderīga, tomēr , tā kā eksistē ievadierīces un izvadierīces, kuras ir 2D formātā, cilvēka darbs ar 3D nav tik efektīvs -lai veiksmīgi modelētu, ir nepieciešams  pārslēgties no viena apskates loga uz otru, rotēt objektu vai izmantot vairākus apskates logus. Galvenā problēma šajā jomā ir 3D līkņu zīmēšana 2D(izmantojot vienu apskates logu), jo šajos gadījumos pastāv bezgalīgi liels skaits iespējamo līkņu konfigurāciju iztrūkstošajā dimensijā.

Viens no algoritmiem, kas spētu atrisināt šo problēmu ir Skippy algoritms , kas palīdz 3D līkņu modelēšanā, izmantojot vienu apskates logu. Tā kā līkņu pozicionēšana ir nogurdinošs process, Skippy algoritms atļauj lietotājiem zīmēt līknes eksistējošā ģeometrijā vai apkārt tai kontrolējamā veidā. Algoritma pamatā darbojas tas, ka uzzīmētā 2D līkne tiek sadalīta nepārtrauktos segmentos, kuri pozicionējās uz un no ģeometrijas, duplicējot segmentus, kas varētu atrasties gan priekšā ģeometrijai, gan aiz tās, veidojot orientētu grafu .

## Programmatūra

Iespēju darboties ar 3D līkņu modelēšanu piedāvā vairākas programmatūras, populārākās no tām:
* Blender
* Maya
* AutoCAD
* Rhinoceros 3D

## Atsauces
Jonijas salas

**Jonijas salas** (, *Ionia nisia*) ir salu grupa Grieķijas rietumos. Lielākās salas ir Kerkīra, Kefalonija, Zakinta, Lefkada, Kitira un Itaka. Jonijas salas veido Jonijas salu perifēriju, izņemot Kitiras salu, kas ir daļa no Peloponēsas perifērijas. Lielākās pilsētas ir Kerkīra, Zakonta, Agistole, Potama un Lefkada.

## Atsauces

## Ārējās saites
Kosmos-2520

***Kosmos-2520*** ( jeb ***Blagovest № 11L*** (*Благовест № 11Л*) ir Krievijas militārais sakaru pavadonis; to izmanto arī komerciāli. Tas orbītā palaists 2017. gada augustā Krievijas Aizsardzības ministrijas uzdevumā. Pavadoņa operators ir valsts uzņēmums *[[Vojentelekom]]*.

Kosmiskais aparāts izgatavots Krievijas uzņēmumā *[[Informacionnye sputnikovye sistemy]]* (*ISS*) uz platformas *[[Ekspress-2000]]* bāzes. Sakaru aparatūru izgatavoja *ISS* un Francijas *[[Thales Alenia Space]]*. Pavadonim uzstādīti Ku / Q un C joslas raidītāji.
Kosmiskā aparāta darbības laiks plānots 15 gadu.

## Lidojuma gaita
*Blagovest № 11L* palaists  22:06:59.975 UTC ar nesējraķeti *[[Proton-M/Briz-M]]* no Baikonuras kosmodroma 81. laukuma 24. palaišanas iekārtas. Pēc veiksmīgas ievadīšanas orbītā pavadonim dots nosaukums *Kosmos-2520*. 18. augustā tas sasniedza ģeostacionāro orbītu.

Pavadonis novietots ģeostacionārajā orbītā punktā 45° austrumu garuma, ko sasniedza 16. septembrī.

## Atsauces

## Ārējās saites
* Proton delivers first Blagovest military comsat russianspaceweb.com
* Blagovest military communications satellite russianspaceweb.com
* Blagovest 1, 2, 3, 4 (14F149) Gunter Dirk Krebs
Kremļa sienas nekropole

{
  "type": "ExternalData",
  "service": "geoshape",
  "ids": "Q1130019"
}


**Kremļa sienas nekropole** () atrodas Sarkanajā laukumā, Maskavā, Krievijā. Nekropoles centrā atrodas Ļeņina mauzolejs.

Pirmos tur apbedīja Oktobra revolūcijā kritušos 240 cilvēkus. Pēc 1921. gada nekropolē apbedīti tika ievērojami politiķi, militāristi, kosmonauti, zinātnieki. Pēdējo 1985. gadā tur apglabāja Konstantīnu Čerņenko. 1974. gadā iekļauts aizsargājamo pieminekļu sarakstā.

## Literatūra
* 
* 
* 
* 
* 

## Ārējās saites

* Погребённые великаны. 100 лет некрополю у Кремлёвской стены.  Проект ТАСС. 2017
* Сведения о похороненных на у Кремлёвской стены
Fon Rezons

**Rezons** var būt:

* Ernsts Augusts fon Rezons (*Ernst August von Raison*; 1807—1882) — vācbaltiešu mācītājs un novadpētnieks;
* Frīdrihs Vilhelms fon Rezons (*Friedrich Wilhelm von Raison*; 1726—1791) — franču hugenotu izcelsmes Kurzemes un Zemgales hercogistes administrators, padomnieks, diplomāts un zinātnieks.
Ūla Toivonens

**Nilss Ūla Toivonens** (; dzimis ) ir bijušais Zviedrijas futbolists, uzbrucējs, Zviedrijas futbola izlases dalībnieks.

## Sasniegumi
**PSV**

* KNVB beker: 2011–12
* Johan Cruijff Schaal: 2012

**Malmö FF**

* Allsvenskan: 2020

## Ārējās saites
Hinhidrons

**Hinhidrons** ir hidrohinona un hinona īpatnējs savienojums — lādiņa pārneses komplekss. Hinhidrons ir violetmelna kristāliska viela (mirdzoši kristāli).

## Vēsture
Hinhidronu pirmais ieguva vācu ķīmiķis Frīdrihs Vēlers. Hinhidrons bija pirmais ķīmijas literatūrā aprakstītais molekulārais komplekss. 

## Iegūšana
Hinhidrons rodas, oksidējot hidrohinonu ar dzelzs(III) hlorīdu. Reakcijā rodas 1,4-benzohinons, kas iedarbojas kā elektronakceptorais komponents uz vēl neizreaģējušo hidrohinonu. Hidrohinons lādiņa pārneses kompleksā ir elektrondonorais komponents. Šādā kompleksā to veidojošās molekulas turas kopā galvenokārt elektrostatisko pievilkšanās spēku dēļ.

## Skatīt arī
* Hinhidrona elektrods

## Atsauces

## Ārējās saites
Martins Ulsons

**Martins Ulsons** (; dzimis ) ir Zviedrijas futbolists, aizsargs, Zviedrijas futbola izlases dalībnieks. Kopš 2021. gada Ulsons spēlē ''Allsvenskan'' kluba *[[Malmö FF]]* sastāvā.

## Sasniegumi
**Malmö FF**

* Allsvenskan: 2021, 2023, 2024
* Zviedrijas kauss: 2021—22, 2023—24

## Ārējās saites
Karakalpaku valoda

**Karakalpaku valoda** (*qaraqalpaq tili*, *қарақалпақ тили*) ir kipčaku valoda, ko galvenokārt lieto Uzbekistānas autonomo republiku Karakalpakstānu apdzīvojošie karakalpaki. Tā ir ļoti radniecīga kazahu valodai (karakalpaku un kazahu valodas savstarpējā saprotamība ir 60—70 % līmenī). Karakalpaku valodu prot ap 580 tūkstoši cilvēku. Tai ir ziemeļaustrumu un dienvidaustrumu dialekts.

Karakalpaku valodai raksturīga bagāta skaņu sistēma un izteikta vārdu darināšanas uzbūve — tajā skaidri atšķirti garie un īsie patskaņi, vārdi tiek veidoti aglutinatīvi, bet darbības vārdiem ir daudzveidīgas locījumu formas. Valodā saglabājusies daļa senās tjurku leksikas, kā arī sastopami aizguvumi no uzbeku un krievu valodas, īpaši mūsdienu tehniskajā un pārvaldes terminoloģijā.

Atkarībā no vēstures posma un izglītības sistēmas karakalpaku valodas rakstībai ir izmantots latīņu raksts, kirilica vai arābu alfabēts.

## Atsauces
Sebastians Lāšons

**Sebastians Lāšons** (; dzimis  Eskilstūnā) ir Zviedrijas bijušais futbolists, spēlēja pussarga pozīcijā, bija Zviedrijas futbola izlases dalībnieks. Karjeras laikā pārstāvēja vairākus Anglijas klubus, karjeras noslēgumā spēlēja Zviedrijas kluba *[[AIK Fotboll|AIK]]* sastāvā.

Zviedrijas izlasē debitēja 2008. gada februārī draudzības spēlē pret Turciju. Piedalījies 2018. gada FIFA Pasaules kausā un četros Eiropas čempionāta finālturnīros (, , , ). Izlases rindās aizvadījis 133 spēles un guvis 10 vārtus.

## Sasniegumi
**Birmingham City**

* Anglijas Līgas kauss: 2010—11

**AIK**

* Allsvenskan: 2018

## Ārējās saites
Belorecka

**Belorecka** (, ) ir pilsēta Baškortostānas Republikā Krievijas Federācijā, rajona centrs. Attālums līdz Baškortostānas galvaspilsētai Ufai — . 2017. gadā pilsētā dzīvoja 65 800 iedzīvotāji (70% krievi, 19% baškīri, 9% tatāri).

Atrodas Kamas pietekas Belajas upes krastos, Urālu kalnos (Dienvidurālos). No Belajas upes nosaukuma arī cēlies pilsētas nosaukums.

## Vēsture
Pilsētas vēsture saistīta ar dzelzsrūdas ieguvi un metalurģiju. 1762. gadā Urālos izveidots tēraudliešanas uzņēmums, pie kuras arī veidojusies pirmā strādnieku (šeit pārvietoto dzimtzemnieku un vietējo baškīru) apdzīvotā vieta — Lomovkas sādža (pastāv arī mūsdienās). Strādniekiem tika veidoti arī citi ciemi tuvējā apkārtnē. 1774. gadā šeit uz laiku apmetās Jemeļjana Pugačova sacelšanās zemnieku armija. 1784. gadā uzbūvēta vēl viena tēraudliešanas rūpnīca netālajā Tirļanskā (33 km no mūsdienu Beloreckas). 19. gadsimta beigās Beloreckas iedzīvotāju skaits jau sasniedza 15 000.

1910. gadā sākta būvēt šaursliežu dzelzceļa līnija no Zaprudovskas uz Tirļansku, kas 1914. gadā sasniedza Belorecku (demontēta 2007. gadā). Dzelzceļa līnijas būvniecība no Ufas uz Belorecku sākās 1956. gadā. 1960. gada vasarā stacijā sāka ierasties kravas, bet 1960. gada vidū sāka kursēt pasažieru vilciens ar 8 vagoniem. Dzelzceļa stacija tika uzcelta 1967. gadā. 1979. gadā tika pabeigta Beloreckas—Karlamanas dzelzceļa līnijas būvniecība. Tajā pašā gadā sāka kursēt vilciens Sibaja—Ufa, kas kursē līdz šai dienai.

Pilsētas statuss — kopš 1923. gada. Lielākais iedzīvotāju skaits pilsētā bija 1980. gadu otrajā pusē (ap 75 000), pēc tam iedzīvotāaju skaits samazinājies.

## Atsauces

## Ārējās saites
JESSICA: Eiropas apvienotais atbalsts ilgtspējīgiem ieguldījumiem pilsētu teritorijā

**Eiropas apvienotais atbalsts ilgtspējīgiem ieguldījumiem pilsētu teritorijā** (), saīsinājumā: JESSICA, ir Eiropas Komisijas iniciatīva, kas tikusi izstrādāta kopā ar Eiropas Investīciju banku (EIB) un Eiropas Padomes Attīstības banku (EPAB), lai veicinātu ilgtspējīgu pilsētvides attīstību un atjaunošanu, izmantojot finanšu inženierijas instrumentus.

## Projektu atbalsts
JESSICA atbalsta projektus sekojošajās jomās: 
* **Pilsētas infrastruktūra** – transports, ūdensapgādes un notekūdeņu sistēmas, enerģija; 
* **Vēsturiskas vai kultūras mantojuma vietas** – tūrismam; 
* **Pamestu un piesārņotu teritoriju atdzimšana** – teritoriju attīrīšana un atbrīvošana no piesārņojuma; 
* **Jaunu komerciālo tempu izveide** –pētniecības un izstrādes nozarēm; 
* **Augstskolu ēkas** – medicīnas un citas specializētas iekārtas; 
* **Energoefektivitātes uzlabošana**. 

## Priekšrocības
* **Ilgtspēja** – finanšu instruments kā JESSICA Pamatā ir atmaksājams struktūrfondu atbalsts ieguldījumiem, kam jārada ieņēmumi lai atmaksātos ieguldītais. Šadā veidā rodas ilgtspējīgāka alternatīva nekā no cita veida atbalstiem. 
* **Elastība** – JESSICA paredz elastību kā attiecībā uz finansējuma struktūru, tā attiecībā uz finansējuma izlietojumu (ieguldījumi pasu kapitālā, aizdevumu vai garantiju ieguldījumi), ko var pielāgot konkrētai valstij vai reģiona vajadzībām. 
* **Kompetence** – Struktūrfonds dod iespēju vadošajām iestādēm, pilsētām un mazpilsētām sadarboties ar privātā un banku sektora pārstāvjiem. Šādā veidā piesaista papildus ieguldījumus, tehnisko un finansiālo zinātību. 

## Ieguvumi
* Veicināt struktūrfondu atbalsta efektivitāti izmantojot ne ar finansējumiem saistītus finanšu instrumentus, tādējādi radot lielākus stimulus veiksmīgai projekta īstenošanai
* Mobilizēt papildu finanšu resursus publiskā un privātā sekotora partnerībā ar citiem pilsētu attīstības projektiem ar fokusu uz ilgtspējību/pārstrādi 
* Izmantot finanšu un vadības zināšanas no starptautiskām finanšu institūcijām kā EIB ( Eiropas Investīciju Banka)

## EIB iesaistīšanās JESSICA
* EIB konsultē reģionālās un vietējās pašvaldības, lai ieviestu JESSICA
* EIB promotē pilsētu attīstības fondu un labas prakses izmantošanas veicināšana visā Eiropā
* Darbojas kā līdzdalības fonds, kad to pieprasa dalībvalstis vai vadošās iestādes.

## Projektu atbilstības kritēriji
Visi projekti, kuri ir pieteikušies atbalstam no JESSICA fonda, tiek izvērtēti saskaņā ar zemāk minētajiem kritērijiem:
* Projekta atrašanās vieta pilsētas urbanizētā teritorijā;
* Projekta saskanība ar pilsētas pašvaldību prioritātēm un atbilstība stratēģiskajiem attīstības dokumentiem;
*Ieņēmumu potenciāls;
* Atbilstība fonda investīciju politikas mērķiem;
* Projekta sociālās un ekonomiskās ietekmes nozīmīgums;
* Sabiedrības atbalsts un projekta saistība ar pilsētas tēlu;
* Ilgtspējība;
* Ekonomiskā dzīvotspēja;
* Projekta sponsora,vadītāja motivācija un kompetence.

Projekti var tikt sponsorēti no privātajiem investoriem, pašvaldībām, publiskā-privātā sektora partnerībām. 

## Atsauces
Balaklava

**Balaklava** (, , , ) ir bijusī pilsēta Krimā, Ukrainā, pašlaik — Sevastopoles pilsētas daļa.

Senās Grieķijas laikā tā bija nozīmīga kolonija. Balaklava kļuva slavena Krimas karā, kaujas laikā britu karaspēki zaudēja vairākus simtus vīru komandiera kļūdas dēļ (tika pavēlēts uzbrukt nepareizajai artilērijas vienībai). 1957. gadā padomju valdība pilsētu iekļāva Sevastopoles sastāvā.

Balaklavas vārdā nosaukta sejas maska (pirmie to Balaklavas kaujas laikā lietoja britu karavīri, lai saglabātu siltumu).

## Atsauces
2018. gada Pasaules čempionāta hokejā 1. divīzija

**2018. gada Pasaules čempionāts hokejā 1. divīzija** bija hokeja sacensības, kas laika posmā no 22. līdz 28. aprīlim norisinājās Budapeštā un Kauņā. A grupas pirmo divu vietu ieguvēji iekļuva elites divīzijā, bet B grupas uzvarētāji kvalificējās uz A grupu. Šajā čempionātā A grupā uzvarēja Lielbritānija un Itālija.

## A grupa

* ▼
* ▼
* *
* *
* †*
* ^

: * automātiski kvalificējas 2018. gada Pasaules hokeja čempionāta 1. divīzijas A grupā*
: *^ kvalificējas, uzvarot vai iegūstot 2. vietu 2017. gada Pasaules čempionātā hokejā 1. divīzijas B grupā*
: *<sup>†</sup> rīkotāji*
: *▼ kvalificējās izkrītot no 2017. gada Pasaules čempionāta hokejā elites divīzijas*

## B grupa
* ▼
* *
* †*
* *
* *
* ^

: * automātiski kvalificējas 2018. gada Pasaules hokeja čempionāta 1. divīzijas B grupā*
: *^ kvalificējas, uzvarot 2017. gada Pasaules čempionātā hokejā 2. divīzijas A grupā*
: *<sup>†</sup> rīkotāji*
: *▼ kvalificējās izkrītot no 2017. gada Pasaules čempionāta hokejā 1. divīzijas A grupas*

## Atsauces
Aznakajeva

**Aznakajeva** (, ) ir pilsēta Tatarstānā Krievijas Federācijā. Aznakajeva atrodas Stjarļas upes krastā, 376 kilometrus no Kazaņas. 2017. gadā pilsētas iedzīvotāju skaits bija 34 863. 

Pilsēta ir dibināta 1762. gadā, bet pilsētas tiesības ieguva 1987. gadā.

Pilsētā ir augsti attīstīta naftas un eļļas ražošanas nozare, kā arī tās teritorijā atrodas vairāki metālapstrādes un autobūves uzņēmumi.

## Atsauces

## Ārējās saites
Anapa

**Anapa** () ir kūrortpilsēta Krievijā, Krasnodaras novadā. Atrodas Melnās jūras krastos, Kaukāza ziemeļrietumu pakājē. Līdz Krasnodarai ir 160 km. Pilsētā dzīvo 75,9 tūkstoši iedzīvotāju. Tās aglomerācijā ir aptuveni 185 tūkstoši iedzīvotāju. Anapā pēc Padomju Savienības sabrukuma strauji attīstījās tūrisms.

## Vēsture
Kopš 1475. gada bija Osmaņu impērijas sastāvā, 1781.—1782. gadā turki uzcēla cietoksni, kuru Krievu—turku kara (1828—1829) ieguva Krievijas impērija.   
Pēc Krimas kara 1866. gadā sākās Anapas kūrorta attīstība.

## Atsauces

## Ārējās saites
Azerbaidžānas nacionālie parki

**[[Azerbaidžāna]]s** teritorijā atrodas **10 [[nacionālais parks|nacionālie parki]]**. Nacionālos parkus valstī apsaimnieko Azerbaidžānas Republikas Ekoloģijas un dabas resursu ministrija. Pirmais nacionālais parks Azerbaidžānā tika izveidots 2003. gadā — Zangezuras nacionālais parks, savukārt jaunākais nacionālais parks ir '''Kizilagačas nacionālais parks''' (dibināts 2018. gadā). Pēc platības lielākais nacionālais parks ir Šahdagas nacionālais parks (1305,081 km²).

## Uzskaitījums

## Karte

## Ārējās saites
* National Parks - Ministry of Ecology and Natural Resources of Azerbaijan
Zaļā karte

**Zaļā karte** ir starptautisks apdrošināšanas līgums, kas tiek noslēgts transportlīdzeklim, kas piedalās ceļu satiksmē Zaļās kartes sistēmas dalībvalstī. Latvijas Republikā reģistrēta transportlīdzekļa īpašnieks starptautisko apdrošināšanas līgumu var noslēgt tikai ar apdrošinātāju, kas ir Latvijas Transportlīdzekļu apdrošinātāju biroja biedrs. Zaļā karte ir spēkā apdrošināšanas līgumā norādītajās valstīs.

Ja ar auto brauc uz ārvalstīm, ir jānoskaidro, vai OCTA standartlīgums būs spēkā arī attiecīgajā valstī un vai nav nepieciešams iegādāties Starptautisko apdrošināšanas līgumu jeb Zaļo karti. Zaļā karte tāpat kā OCTA polise atlīdzina zaudējumus, kas radušies personām, piemēram, citu transportlīdzekļu vadītājiem, velobraucējiem, gājējiem, pasažieriem, un viņu īpašumam negadījumu izraisījušā transportlīdzekļa vadītāja vainas dēļ.

## Atsauces
Dainis Karols

**Dainis Karols** (dzimis  Talsos) ir latviešu politiķis un zemessargs, Talsu novada domes priekšsēdētāja vietnieks un Talsu novada domes deputāts. Latvijas Republikas Aizsardzības ministrijā darbojies kā Aizsardzības ministra ārštata konsultants Jaunsardzes un Zemessardzes jautājumos, Jaunsardzes un informācijas centrā veicis 1. novada nodaļas vadītāja amata pienākumus, līdz pilnībā pievērsies politiskajai darbībai Talsu novadā. 2018. gada 28. jūnijā ar domes ārkārtas sēdes lēmumu kļuvis par Talsu novada domes priekšsēdētāju. Atbrīvots no amata 2020. gada 14. maija domes sēdē.

## Biogrāfija
Pirmā specialitāte — mežsaimniecības tehniķis iegūta 1994. gadā, absolvējot Ogres meža tehnikumu.

Dainis Karols pagājušā gadsimta deviņdesmito gadu vidū aktīvi iesaistījās Zemessardzes darbā, kas rezultējas Latvijas Zemessardzes Kājnieku mācību centra darba pienākumos, pildot vada komandiera vietnieka pienākumus 1997. gadā. Kopš tā laika Dainis Karols kļuvis par vienu no tiem Zemessardzes vadītājiem, kurus ļoti atzinīgi vērtē gan dienesta kolēģi, gan padotie, gan Valsts augstākā militārā vadība. Jaunsardzes un informācijas centrā sekmīgi darbojies kā 1. novada nodaļas vadītājs.

Dainim Karolam tika uzticēts atbildīgais pienākums konsultēt Aizsardzības ministru, un kā ārštata konsultants Jaunsardzes un Zemessardzes jautājumos Dainis Karols ilgstoši sniedzis atbalstu politiskās stratēģijas jomā.

## Politiskā darbība
Dainis Karols ilgstoši darbojas Latvijas Zemnieku savienībā un ieņem partijas valdes locekļa amatu. Dainis Karols ir Latvijas Zemnieku savienības Talsu nodaļas vadītājs.

Talsu novadā kā deputāts ievēlēts vairākos sasaukumos, pirmo reizi no Zaļo un Zemnieku savienības apvienotā saraksta, tad pārstāvot Latvijas Zemnieku Savienību. Pēdējās pašvaldību vēlēšanās 2017. gada 3. jūnijā Dainis Karols ieguvis 1616 balsis (saskaņā ar CVK balsu skaitīšanas aprēķinu tabulu) un saglabājis savu pirmo saraksta pozīciju.

2019. gadā opozīcija Talsu novadā neveiksmīgi mēģināja noorganizēt neuzticības balsojumu D. Karolam. 2020. gada maijā tika izdarīts jauns mēģinājums, kas 14. maija domes sēdē vainagojās ar balsojumu, kurā deputāti ar desmit balsīm Daini Karolu atbrīvoja no priekšsēdētāja amata.

2024. gada 13. februārī Talsu novada pašvaldības domes ārkārtas sēdē par pašvaldības domes priekšsēdētāja vietniekiem tautsaimniecības un administratīvajos jautājumos tika ievēlēta Sandra Pētersone un Dainis Karols.

## Atsauces

## Ārējās saites
* Talsu novada domes vadību uztic Edgaram Zelderim
* Talsu domē trīs frakciju deputāti apvienosies vienā frakcijā, bet bez mēra 
* Talsu komersantu klubs tiekas ar Talsu novada domes jauno vadību 
* Gribēja sarunāt Talsu mēra nomaiņu
* Jaunsardze — pieredze, kas maina dzīvi uz labu
* Par jauno Talsu novada domes priekšsēdētāju ievēlētsDainis Karols (LZS)